**Publiskās ūdenstilpes Saukas ezers- zemes vienību ar kadastra apzīmējumu 5688 005 0001 un platību 712,17 ha , Saukas pagastā, Jēkabpils novadā, nomas tiesību izsoles noteikumi**

1. **Vispārīgie jautājumi**
2. Publiskās ūdenstilpes Saukas ezers- zemes vienību ar kadastra apzīmējumu 5688 005 0001 un platību 712,17 ha , Saukas pagastā, Jēkabpils novadā, nomas tiesību izsoles noteikumi (turpmāk – izsoles noteikumi) nosaka kārtību, kādā tiek rīkota nomas tiesību pirmā izsole Jēkabpils novada pašvaldībai piekrītošā nekustamā īpašuma- Publiskās ūdenstilpes Saukas ezers- zemes vienību ar kadastra apzīmējumu 5688 005 0001 un platību 712,17 ha , Saukas pagastā, Jēkabpils novadā (turpmāk – Nomas objekts), un nosolītājam tiek piešķirtas nomas tiesības uz Nomas objektu.
3. Izsoles sludinājums tiek publicēts Jēkabpils novada pašvaldības mājas lapā [www.jekabpils.lv](http://www.jekabpils.lv) un pašvaldības informatīvajā izdevumā “Jēkabpils novada vēstis”.
4. Ar izsoles noteikumiem, t.sk. ar nomas līguma projektu var iepazīties Jēkabpils novada pašvaldības mājas lapā <https://www.jekabpils.lv/lv/nomas-tiesibu-izsole>, Jēkabpils novada pašvaldības Klientu apkalpošanas nodaļā, Brīvības ielā 120, Jēkabpilī, Jēkabpils novadā, vai Jēkabpils novada Attīstības pārvaldē, Rīgas ielā 150A, Jēkabpilī, Jēkabpils novadā, katru darba dienu no plkst. 8.30 līdz plkst. 17.00.
5. Nomas objekta iznomātājs ir Jēkabpils novada pašvaldība, reģistrācijas Nr.90000024205, adrese: Brīvības iela 120, Jēkabpils, Jēkabpils nov., LV-5201.
6. Izsoli organizē ar Jēkabpils novada domes 2023.gada 23.marta (protokols Nr.4, 67.§) lēmumu Nr. 255 “Parpubliskas ūdenstilpes nomasizsoles noteikumu apstiprināšanu” (“Saukas ezers”, Saukas pagasts) izveidota un apstiprināta Nomas objekta nomas tiesību izsoles komisija (turpmāk – Komisija).
7. Nomas objekts tiek iznomāts ar mērķi organizēt licencēto makšķerēšanu saskaņā ar Jēkabpils novada domes 2022.gada 28.aprīļa saistošo noteikumu Nr.13“Licencētās makšķerēšanas nolikums Saukas ezerā”.
8. **Izsoles veids, norises vieta un laiks**
9. Izsoles veids – elektroniskā izsole ar augšupejošu soli. Izsoles sākums – 25.04.2023, pulksten 13.00, izsoles noslēgums – 25.05.2023. pulksten 13.00. elektronisko izsoļu vietnē [https://izsoles.ta.gov](https://izsoles.ta.gov/).
10. **Nomas objekts**
11. Publiskā ūdenstilpe Saukas ezers- zemes vienību ar kadastra apzīmējumu 5688 005 0001 un platību 712,17 ha, Saukas pagastā, Jēkabpils novadā.
12. Nomas objekts atrodas Jēkabpils novada Saukas pagasta teritorijā.
13. Nomas objekts atrodas Īpaši aizsargājamajā dabas teritorijā- Saukas dabas parkā.
14. Ar Nomas objektu un ar tā saistīto informāciju var iepazīties, iepriekš sazinoties ar Jēkabpils novada Attīstības pārvaldes Vides, dabas resursu un civilās aizsardzības nodaļas vadītāju, tālrunis saziņai 29991529.
15. **Nomas īpašie nosacījumi**
16. Publiskās ūdenstilpes nomas līgums (turpmāk – nomas līgums) tiks slēgts uz 6 gadiem no līguma noslēgšanas dienas. Nomas objekta sākumcena ir 1500,00 euro gadā bez pievienotās vērtības nodokļa. Izsoles solis ir 50,00 euro. Nomas maksa par Nomas objektu jāmaksā saskaņā ar nomas līguma nosacījumiem.
17. Papildus nomas maksai izsoles uzvarētājs veic vienreizēju maksājumu 484,00 *euro* apmērā, lai kompensētu Pašvaldībai pieaicinātā sertificēta vērtētāja atlīdzības summu par Nomas objekta tirgus nomas maksas noteikšanu 1500,00 *euro* gadā bez pievienotās vērtības nodokļa, nodokļiem un nodevām, kas paredzēti normatīvajos aktos (tajā skaitā nekustamā īpašuma nodokli).
18. Nomas līguma projekts noteikts 1.pielikumā.
19. Nomas objekts atrodas īpaši aizsargājamā dabas teritorijā- dabas parkā “ Sauka” un darbība veicama ievērojot Ministru kabineta 2014.gada 16.septembra noteikumu Nr.547” Dabas parka “Sauka” individuālie aizsardzības un izmantošanas noteikumi” prasības, 2019.gadā pieņemtos Saukas ezera ekspluatācijas(apsaimniekošanas) noteikumus laika periodam no 2020.gada līdz 2030. gadam un Jēkabpils novada domes 2022.gada 28.aprīļa saistošos noteikumus Nr.13“Licencētās makšķerēšanas nolikums Saukas ezerā”.
20. Papildus Nomas objekta nomas maksai, nomnieks apmaksā visus nodokļus un nodevas, kas paredzēti normatīvajos aktos (tajā skaitā nekustamā īpašuma nodokli).
21. Nomas objekts tiek iznomāts ar mērķi organizēt licencēto makšķerēšanu saskaņā ar Jēkabpils novada domes 2022.gada 28.aprīļa saistošo noteikumu Nr.13“Licencētās makšķerēšanas nolikums Saukas ezerā” un Nomniekam par saviem līdzekļiem nepieciešams Nomas objektu uzturēt kārtībā.
22. Nomniekam nav tiesību nodot Nomas objektu vai tā daļu apakšnomā trešajām personām.

**V. Izsoles pretendentu pieteikumu iesniegšanas kārtība**

1. Par izsoles dalībnieku var būt jebkura persona, kura iesniedz pieteikumu šo noteikumu noteiktajā kārtībā un kura saskaņā ar spēkā esošajiem normatīvajiem aktiem var iegūt izsolāmās nomas tiesības (turpmāk – Pretendents).
2. Pretendentu reģistrācija notiek no 2023.gada 25.aprīļa pulksten 13:00 līdz 2023.gada 15.maijam plkst.23:59 elektronisko izsoļu vietnē https://izsoles.ta.gov.lv uzturētā Izsoļu dalībnieku reģistrā.
3. Personai, kura vēlas piedalīties izsolē līdz 15.05.2023. (ieskaitot) jāiemaksā nodrošinājums Jēkabpils novada pašvaldības kontā Nr.LV87UNLA0009013130793, AS “SEB banka”, kods UNLALV2X
   1. Drošības naudu 100,00 *euro* (viens simts eiro un 00 centi) apmērā (maksājuma uzdevumā norāda šādu informāciju: drošības nauda nomas tiesību izsolei Saukas ezers, Saukas pagasts, Jēkabpils novads).
   2. Dalības maksu 50,0 euro(piecdesmit euro un 00 centi) apmērā

un, izmantojot elektronisko izsoļu vietni, jānosūta lūgums izsoles rīkotājam autorizēt to dalībai izsolē.

1. Nodrošinājums tiek ieskaitīts nomas maksā uzvarējušajam dalībniekam, pārējiem dalībniekiem – pārskaitīts uz kredītiestādes kontu, kura numurs norādīts norēķinu rekvizītos, elektronisko izsoļu vietnē [https://izsoles.ta.gov](https://izsoles.ta.gov/).
2. Par izsoles dalībnieku var kļūt jebkura fiziskā vai juridiskā persona, kurai ir tiesības iegūt Latvijas Republikā nekustamā īpašuma, tajā skaitā, zemes nomas tiesības, un kura līdz reģistrācijas brīdim ir iemaksājusi šo noteikumu 21.punktā noteikto nodrošinājumu, dalības maksu un autorizēta dalībai izsolē.
3. Izsoles pretendenti – fiziska persona, kura vēlas savā vai citas fiziskas vai juridiskas personas vārdā pieteikties izsolei, elektronisko izsoļu vietnē https://izsoles.ta.gov.lv norāda:

Fiziskas personas:

* 1. Vārdu, uzvārdu;
  2. Personas kodu vai dzimšanas datumu (persona, kurai nav piešķirts personas kods);
  3. Kontaktadresi;
  4. Personu apliecinoša dokumenta veidu un numuru;
  5. Norēķinu rekvizītus (kredītiestādes konta numurs, uz kuru personai atmaksājama nodrošinājuma summa);
  6. Personas papildu kontaktinformāciju – elektroniskā pasta adresi un tālruņa numuru.
  7. Fiziska persona, kura pārstāv citu fizisku vai juridisku personu, papildus punktā 8.1.norādītajam, sniedz informāciju par:
  8. Pārstāvamās personas veidu;
  9. Vārdu, uzvārdu fiziskai personai vai nosaukumu juridiskai personai;
  10. Personas kodu vai dzimšanas datumu (ārzemniekam) fiziskai personai vai reģistrācijas numuru juridiskai personai;
  11. Kontaktadresi;
  12. Personu apliecinoša dokumenta veidu un numuru fiziskai personai;
  13. Informāciju par notariāli apliecinātu pilnvaru, ja reģistrēts lietotājs izsolē pārstāv citu fizisku personu, vai informāciju par rakstiski noformētu pilnvaru vai dokumentu, kas apliecina reģistrēta lietotāja tiesības pārstāvēt juridisku personu bez īpaša pilnvarojuma, ja reģistrēts lietotājs pārstāv juridisku personu;
  14. Informāciju par pilnvarojuma apjomu (pārstāvības tiesības konkrētai izsolei, vairākām konkrētām izsolēm, uz noteiktu laiku, pastāvīgi);

1. Izsoles pretendents reģistrējoties Izsoļu dalībnieku reģistrā iepazīstas ar elektronisko izsoļu vietnes lietošanas noteikumiem un apliecina noteikumu ievērošanu, kā arī par sevi sniegto datu pareizību.
2. Ziņas par personu iekļauj Izsoļu dalībnieku reģistrā, pamatojoties uz personas iesniegumu. Iesniegumu persona iesniedz patstāvīgi, izmantojot elektronisko izsoļu vietnē pieejamo elektronisko pakalpojumu "Par e-izsoļu vietnes dalībnieka dalību konkrētā izsolē" un identificējoties ar vienu no vienotajā valsts un pašvaldību portālā www.latvija.lv piedāvātajiem identifikācijas līdzekļiem.
3. Reģistrēts lietotājs, kurš vēlas piedalīties izsludinātajā izsolē, elektronisko izsoļu vietnē nosūta izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā izsoles rīkotāja kontā iemaksā izsoles nodrošinājuma summu sludinājumā noteiktajā apmērā un dalības maksu, kā arī sedz maksu izsoles vietnes administratoram normatīvajos aktos noteiktajā apmērā saskaņā ar elektronisko izsoļu vietnē reģistrētam lietotājam sagatavotu rēķinu.
4. Izsoles rīkotājs autorizē izsoles pretendentu, kurš izpildījis izsoles priekšnoteikumus, dalībai izsolē, izmantojot elektronisko izsoļu vietnē pieejamo rīku.
5. Informāciju reģistrētam izsoles pretendentam par autorizēšanu dalībai izsolē, izsoles rīkotājs nosūta elektroniski uz elektronisko izsoļu vietnē reģistrēto pretendenta izveidoto kontu.
6. Autorizējot personu izsolei, katram solītājam elektronisko izsoļu vietnes sistēma automātiski izveido unikālu identifikatoru.
7. Izsoles pretendents netiek reģistrēts, ja:
   1. nav vēl iestājies vai ir beidzies pretendentu reģistrācijas termiņš;
   2. ja nav izpildīti visi šo noteikumu 8.punktā minētie norādījumi;
   3. konstatēts, ka izsoles pretendentam ir parādsaistības - Valsts ieņēmumu dienesta administrēto nodokļu (nodevu) parādi Latvijas Republikā, vai valstī, kurā tie reģistrēti, tajā skaitā, valsts sociālās apdrošināšanas iemaksu parādi, kas kopsummā pārsniedz 150,00 *euro*, kā arī maksājumu (nodokļi, nomas maksājumi utt.) parādi attiecībā pret Jēkabpils novada pašvaldību vai tās kapitālsabiedrību, kas kopsummā pārsniedz 150,00 *euro*;
   4. nav veicis maksājumus atbilstoši 21.1.punktā norādītajam;
8. Izsoles dalībniekiem nedrīkst būt pasludināta maksātnespēja, tam nav uzsākts likvidācijas process, to saimnieciskā darbība nav apturēta vai pārtraukta, vai nav uzsākta tiesvedība par darbības izbeigšanu, maksātnespēju vai bankrotu.
9. Izsolei autorizētie dalībnieki drīkst izdarīt solījumus visā izsoles norises laikā.
10. Ja pēdējo piecu minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par 5 (piecām) minūtēm.
11. Ja pēdējās stundas laikā pirms izsoles noslēgšanas tiek konstatēti būtiski tehniski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darbadienas pulksten 13:00.
12. Pēc izsoles noslēgšanas solījumus nereģistrē un elektronisko izsoļu vietnē tiek norādīts izsoles noslēgums datums, laiks un pēdējais izdarītais solījums.
13. Izsoles organizētājs var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu. Paziņojumu par izsoles pārtraukšanu publicē elektronisko izsoļu vietnē.
14. Pēc izsoles slēgšanas, sistēma 24 stundu laikā automātiski sagatavo izsoles aktu par izsoles rezultātiem.
15. Izsoles dalībniekiem, kuri nav nosolījuši Nomas objektu, mēneša laikā tiek atmaksāts samaksātais nodrošinājums uz viņu norādīto bankas kontu.
16. Nodrošinājuma summa, pretendentam, kurš ir nosolījis vis augstāko cenu par Nomas objektu, tiek ieskaitīta nomas maksā par nosolīto Nomas objektu.
17. Izsole tiek atzīta par nenotikušu un nodrošinājums netiek atmaksāts nevienam no izsoles dalībniekiem, ja neviens no viņiem nav pārsolījis izsoles sākumcenu.
18. Dalības maksa netiek atgriezta.
19. Izsole tiek atzīta par nenotikušu, ja uz izsoli nav autorizēts neviens izsoles dalībnieks.
20. Izsoles rezultātus apstiprina Jēkabpils novada domes priekšsēdētājs. Izsoles rezultāti tiek publicēti Jēkabpils novada pašvaldības mājas lapā [www.jekabpils.lv](http://www.jekabpils.lv).
21. Izsolāmo nomas tiesību Nosolītājs iegūst tiesības slēgt nomas līgumu ar Iznomātāju pēc Jēkabpils novada domes priekšsēdētāja lēmuma pieņemšanas par izsoles rezultātu apstiprināšanu.
22. Jēkabpils novada Attīstības pārvaldes jurists 10 (desmit)n darba dienu laikā pēc izsoles rezultātu apstiprināšanas Nosolītājam nosūta nomas līguma projektu parakstīšanai.

**VI. Nomas līguma noslēgšanas kārtība**

1. Nosolītājs 10 (desmit) darba dienu laikā no nomas līguma projekta nosūtīšanas dienas paraksta nomas līgumu, vai rakstiski paziņo par atteikumu slēgt nomas līgumu.
2. Ja Nosolītājs neparaksta nomas līgumu noteiktajā termiņā un neiesniedz attiecīgu atteikumu ir uzskatāms, ka Nosolītājs ir atteicies no nomas līguma slēgšanas. Šādā gadījumā netiek atgriezta iemaksātā drošības nauda un viņš zaudē izsolāmo Nomas objektu saskaņā ar noteikumos noteiktajiem nosacījumiem.
3. Gadījumā, ja Nosolītājs no nomas līguma slēgšanas atsakās, tad pēdējais pārsolītais Izsoles dalībnieks stājas Nosolītāja vietā un attiecīgi tam tiek piedāvāts slēgt nomas līgumu. Iznomātājs 10 darbdienu laikā pēc minētā piedāvājuma nosūtīšanas publicē vai nodrošina attiecīgās informācijas publicēšanu Jēkabpils novada pašvaldības mājas lapā [www.jekabpils.lv](http://www.jekabpils.lv).
4. Nosolītājs Nomas objekta nodošanas – pieņemšanas aktu paraksta nomas līgumā noteiktajā kārtībā.
5. Neatmaksātā drošības nauda tiek ieskaitīta Jēkabpils novada pašvaldības budžetā.

**VII. Nenotikusi izsole, spēkā neesoša izsole un atkārtota izsole**

1. Izsole atzīstama par nenotikušu:
   1. ja izsoles dalībnieku reģistrā nav iekļauts vai uz izsoli nav ieradies dalībnieks;
   2. ja neviens Pretendents nepārsola izsoles sākumcenu;
   3. ja neviens no izsoles dalībniekiem, kuri ieguvuši tiesības slēgt nomas līgumu, atbilstoši noteiktajai kārtībai neparaksta nomas līgumu.
2. Izsole tiek atzīta par spēkā neesošu un tiek rīkota atkārtota izsole:
   1. ja izsole tikusi izziņota, neievērojot izsoles noteikumus;
   2. ja tiek atzīts, ka kāda dalībnieka piedalīšanās izsolē noraidīta nepamatoti vai neatbilstoši noraidīts kāds pārsolījums;
   3. ja izsolē starp dalībniekiem konstatēta vienošanās, kas ietekmējusi izsoles rezultātus vai gaitu;
   4. ja izsolāmo mantu iegūst persona, kurai nav bijušas tiesības piedalīties izsolē.
3. Atkārtota izsole tiek rīkota izsoles noteikumu noteiktajos gadījumos normatīvajos aktos noteiktajā kārtībā.

**VIII. Izsoles komisijas tiesības un pienākumi**

1. Komisija ir atbildīga par izsoles norisi un ar to saistīto lēmumu pieņemšanu.
2. Par šajos noteikumos nereglamentētajiem jautājumiem lēmumus pieņem Izsoles komisija, par to izdarot attiecīgu ierakstu komisijas sēdes protokolā.

**IX. Sūdzību izskatīšana**

1. Pretendenti var iesniegt sūdzības par izsoles komisijas darbu Jēkabpils novada domes priekšsēdētājam, bet viņa prombūtnes laikā priekšsēdētāja vietniekam, ne vēlāk kā 2 (divu) darba dienu laikā pēc izsoles. Ja sūdzība iesniegta pēc noteiktā termiņa, tā netiek izskatīta un tiek atgriezta iesniedzējam.

Pielikumā: Publiskā ūdenstilpes nomas līguma projekts uz 5 lapām.

Domes priekšsēdētājs R.Ragainis

**DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**